b"\n_START_ARTICLE_\nSaatanallinen Raamattu\n_START_SECTION_\nKirja\n_START_PARAGRAPH_\nSaatanallinen Raamattu on jaettu nelj\xc3\xa4\xc3\xa4n osaan ns. nelj\xc3\xa4n elementin (tuli, ilma, maa, vesi) mukaan. Lis\xc3\xa4ksi kirjan lopussa on 19 Eenokin Avainta, eenokinkielisi\xc3\xa4 tekstej\xc3\xa4 jotka on tarkoitettu k\xc3\xa4ytett\xc3\xa4v\xc3\xa4ksi rituaaleissa.\n_START_SECTION_\nTuli: Saatanan Kirja \xe2\x80\x93 Infernaalinen h\xc3\xa4v\xc3\xa4istyskirjoitus\n_START_PARAGRAPH_\nSis\xc3\xa4lt\xc3\xa4\xc3\xa4 laveylaisen satanismin keskeiset periaatteet yhden esseen ja viiden eri listan muodossa.\n_START_SECTION_\nIlma: Luciferin Kirja \xe2\x80\x93 Valistus\n_START_PARAGRAPH_\nSis\xc3\xa4lt\xc3\xa4\xc3\xa4 filosofian tarkempaa tutkailua ja selitt\xc3\xa4mist\xc3\xa4 kahdessatoista esseess\xc3\xa4. Aiheina ovat kristinuskon Jumala, Saatana, viha ja rakkaus, seksi, viettelykset, kuolemanj\xc3\xa4lkeinen el\xc3\xa4m\xc3\xa4, uskonnolliset pyh\xc3\xa4p\xc3\xa4iv\xc3\xa4t sek\xc3\xa4 enemm\xc3\xa4n tai v\xc3\xa4hemm\xc3\xa4n surullisenkuuluisa Musta messu.\n_START_SECTION_\nMaa: Belialin Kirja \xe2\x80\x93 Maan herruus\n_START_PARAGRAPH_\nSis\xc3\xa4lt\xc3\xa4\xc3\xa4 ohjeita satanistisiin rituaaleihin, ja muita aihetta sivuavia esseit\xc3\xa4.\n_START_SECTION_\nVesi: Leviatanin Kirja \xe2\x80\x93 Raivoava meri\n_START_PARAGRAPH_\nSis\xc3\xa4lt\xc3\xa4\xc3\xa4 erilaisia kirjoituksia, joita voi lausua rituaalien aikana, sek\xc3\xa4 mm. listan paholaisten nimist\xc3\xa4, joita esiintyy eri uskonnoissa ja kulttuureissa.\n_START_SECTION_\nViitteet filosofiaan\n_START_PARAGRAPH_\nSaatanallinen Raamattu ei itsess\xc3\xa4\xc3\xa4n sis\xc3\xa4ll\xc3\xa4 kirjallisia viitteit\xc3\xa4. Teoksen symboliikka on johdettavissa semiittiseen kulttuuriin, josta n\xc3\xa4kyvimp\xc3\xa4n\xc3\xa4 ilmentym\xc3\xa4n\xc3\xa4 toimii voimasana Shemhamforash. Sanan voidaan katsoa olevan adaptaatio sanasta 'Shem ha-meforash', jonka tulkitsijana on toiminut muun muassa Gershom Scholem."